﻿ CALITATEA VIEŢII PUNCTE DE SUPORT ŞI ELEMENTE CRITICE ÎN EVOLUŢIA CALITĂŢII VIEŢII ÎN ROMÂNIA IOAN MĂRGINEAN IULIANA PRECUPEŢU ANA MARIA PREOTEASA INTRODUCERE Procesul de tranziţie a însemnat modificarea obiectivă importantă a condiţiilor de viaţă ale oamenilor. O privire de ansamblu asupra calităţii vieţii în România relevă puncte în care evaluările indivizilor asupra unor aspecte ale vieţii sunt pozitive, reprezentând elemente de sprijin în viaţa lor, în timp ce alte componente se menţin în zone negative, constituind permanente surse de insatisfacţie în viaţa oamenilor şi reprezentând riscuri de marginalizare şi excluziune socială. Ceea ce ne propunem în acest studiu este să identificăm domenii importante ale vieţii oamenilor, aşa cum sunt ele relevate de datele de cercetare şi care constituie fie elemente de sprijin în parcurgerea unei perioade de dificultăţi economice fie surse de îngrijorare, stres, neîmplinire. Perspectiva utilizată este aceea a „calităţii vieţii”, care presupune luarea în considerare a evaluărilor pe care oamenii le fac condiţiilor în care trăiesc. Percepţiile şi autoevaluările înglobează un întreg set de aşteptări, interese, motivaţii, stări sufleteşti, norme, valori, opţiuni politice, filozofice, religioase, precum şi opinia publică şi de grup şi alte elemente care le pot influenţa într-un fel sau altul. Personalizarea percepţiilor şi autoevaluărilor le face de nesuplinit din exterior. În diferitele judecăţi de tip normativ, emise de un evaluator sau altul (cercetător, politician, oricare altă persoană) în legătură cu valorile dezirabile ale indicatorilor de calitate a vieţii, nu se pot ignora semnificaţiile personale pe care oamenii le atribuie propriei vieţi, dacă se doreşte menţinerea în zona plauzibilului, a credibilităţii, cunoscut fiind faptul că oamenii acţionează pe baza impresiilor, judecăţilor, cunoştinţelor pe care le au despre un anumit aspect de viaţă aflat în atenţie, la un moment dat (Mărginean I., 2002). Pe ansamblu, evaluările subiective pe care oamenii le fac asupra condiţiilor de viaţă reflectă performanţele globale, umane ale procesului de dezvoltare social- economică (Zamfir C., 1984). CALITATEA VIEŢII, XV, nr. 1–2, p. 5–24, Bucureşti, 2004 6 IOAN MĂRGINEAN, IULIANA PRECUPEŢU, ANA MARIA PREOTEASA 2 Datele de cercetare obţinute prin chestionarea indivizilor conturează, prin agregare, o imagine coerentă asupra condiţiilor de viaţă ale grupurilor şi comuni- tăţilor umane şi asupra societăţii, ca întreg. ANALIZA PUNCTELOR DE SUPORT ŞI ELEMENTELOR CRITICE, ÎN CALITATEA VIEŢII Domeniul calităţii vieţii poate fi definit prin ansamblul elementelor care se referă la situaţiile: fizică, economică, socială, culturală, politică, de sănătate etc., în care trăiesc oamenii, conţinutul şi natura activităţilor pe care le desfăşoară, caracteristicile relaţiilor şi proceselor sociale la care participă, bunurile şi serviciile la care au acces, modelele de consum adoptate, modul şi stilul de viaţă, evaluarea împrejurărilor şi rezultatelor activităţilor care corespund aşteptărilor populaţiei, precum şi stările subiective de satisfacţie/insatisfacţie, fericire, frustrare etc. (Mărginean I., 2002). Modelul de analiză prezentat în lucrarea de faţă conturează patru dimensiuni, fără a epuiza domeniul complex al indicatorilor de calitate a vieţii. Punctele de referinţă vor fi: în primul rând, calitatea vieţii personale, sfera privată a individului, în al doilea rând, calitatea societăţii aşa cum este ea percepută de către oameni, în al treilea rând, relaţia individului cu societatea, iar în ultimul, satisfacţia/insatisfacţia cu viaţa. Pentru a caracteriza sfera vieţii personale a oamenilor, au fost incluse în analiză următoarele componente: starea de sănătate, veniturile, locuinţa, familia, relaţiile cu vecinii, locul de muncă, securitatea personală. Pentru a obţine o imagine asupra societăţii, aşa cum este ea filtrată de percepţiile oamenilor, am ales să abordăm următoarele probleme: calitatea învăţământului, calitatea asistenţei medicale, calitatea serviciilor de asistenţă socială, calitatea conducerii societăţii, evaluarea activităţii administraţiei locale, percepţia conflictelor sociale, accesul la educaţie şi posibilitatea obţinerii unui loc de muncă. Relaţia individului cu societatea în care trăieşte reprezintă o rezultantă a condiţiilor pe care le experimentează la nivel personal şi a celor pe care le oferă, la nivel macro, această societate. Această relaţie se referă la: încrederea în oameni, încrederea în instituţii şi participarea la viaţa politică şi socială. În final, va fi luată în considerare evoluţia unui indicator care reprezintă o rezultantă a tuturor condiţiilor pe care le experimentează oamenii în viaţa lor, şi anume, satisfacţia cu viaţa. Toţi indicatorii analizaţi au fost măsuraţi pe o scală cu 5 grade de intensitate: 1: foarte scăzut (rău), 2: scăzut (rău), 3: nici scăzut (rău), nici ridicat (bun), 4: ridicat (bun), 5: foarte ridicat (bun). Scala a fost recodificată, iar datele sunt prezentate în categorii: scăzut (rău) = 1+2, ridicat (bun) = 4+5. Diferenţele până la 3 PUNCTE DE SUPORT ŞI ELEMENTE CRITICE 7 100% sunt reprezentate de procentul indivizilor indecişi (varianta 3) şi de non- răspunsuri, mai puţin în cazul variabilei satisfacţia cu viaţa, pentru care a fost prezentat şi procentul indivizilor indecişi. Pentru a urmări dinamica în timp, datele sunt prezentate, în majoritatea cazurilor, pentru anii 1990, 1993, 1996, 1999 şi 2003 (în perioada 1999–2003 nu au fost realizate cercetări de teren de calitatea vieţii). Sursa principală de date a fost seria de date Diagnoza Calităţii Vieţii (ICCV, coord. I. Mărginean), dar au fost utilizate şi Barometrele de opinie publică (Fundaţia pentru o Societate Deschisă). Datele incluse în analiză trebuie înţelese din perspectiva tendinţei de schimbare în timp (creştere, scădere, menţinere la niveluri aproximativ constante), pe de o parte, şi pe de altă parte, ca valori exprimate: o proporţie de peste 50% dintre subiecţi exprimând aprecieri pozitive (sau satisfacţie) pentru un anumit aspect al vieţii, acest lucru este interpretat ca indicând un punct de suport în viaţa oamenilor, în timp ce exprimarea aprecierii negative faţă de un domeniu de către majoritatea oamenilor este considerată a indica un element critic. SFERA VIEŢII PERSONALE SFERA VIEŢII SOCIALE ● calitatea învăţământului ● starea de ● calitatea asistenţei sănătate medicale ● veniturile ● încrederea în ● calitatea conducerii ● securitatea oameni societăţii personală ● încrederea în ● evaluarea activităţii SATISFACŢIA ● locuinţa instituţii administraţiei locale CU VIAŢA ● familia ● participarea ● posibilitatea ● locul de la viaţa politică obţinerii unui loc de muncă şi socială muncă ● percepţia conflictelor sociale RELAŢIA INDIVIDULUI CU SOCIETATEA CALITATEA VIEŢII PERSONALE O privire de ansamblu asupra calităţii vieţii personale relevă faptul că punctele de suport în viaţa oamenilor sunt reprezentate, în principal, de familie, locuinţă, loc de muncă, în timp ce elementele critice sunt: starea de sănătate, securitatea personală şi veniturile. 8 IOAN MĂRGINEAN, IULIANA PRECUPEŢU, ANA MARIA PREOTEASA 4 Starea de sănătate Graficul nr. 1 Evaluarea stării de sănătate Sursa: Diagnoza CV. În planul evaluărilor subiective, datele ilustrează o tendinţă de creştere în timp a numărului celor ce apreciază propria stare de sănătate ca fiind proastă; numai în anul 2003 se poate observa o uşoară schimbare. De asemenea, datele obiective indică o deteriorare a stării de sănătate a populaţiei în timp, până în 2001. Cele mai importante date sunt oferite de evoluţia bolilor infecţioase şi parazitare, în special de TBC (INS, 2002). Cazurile noi de îmbolnăvire prin TBC au crescut de la 64 de cazuri la 100 000 de locuitori, în 1990, la 115,3, în 2001. O creştere spectaculoasă a bolilor infecţioase şi parazitare s-a înregistrat între anii 1995 şi 2001: în anul 2001 au fost înregistrate cu 597,3 cazuri la 100 000 locuitori mai mult decât în 1995. Numărul bolnavilor ieşiţi din spital a crescut în 2001 faţă de 1990 cu 1 007 000 persoane (de la 3 733 000 la 4 740 000). Persoanele bolnave suferă, în special, de boli ale aparatului circulator sau respirator, dar creşteri importante s-au mai înregistrat în cazul bolnavilor cu tumori. Serviciile de îngrijire a sănătăţii nu răspund la nivelul cerinţelor nece- sităţilor de îngrijire a sănătăţii populaţiei. Prin dezuniversalizarea serviciilor de îngrijire a sănătăţii (legea asigurărilor sociale de sănătate, alte reglementări) s-a îngustat accesibilitatea la actul medical pentru o parte din populaţie, cea cu venituri mici, şi a fost ridicat extrem de mult nivelul costurilor suportate de către populaţie, fără ca prin aceasta să sporească şi calitatea îngrijirii medicale (Mărginean I., 2002). În sistemul de îngrijire a sănătăţii, constatăm o dinamică ce este caracterizată de inegalităţi şi contradicţii. Astfel, populaţia ce revine la un medic a scăzut de la 555 persoane, în 1990 la 479 persoane, în 2001, însă populaţia ce revine unui cadru medical mediu a crescut de la 176, în 1990 la 186, în 2001. Între mediul urban şi cel 5 PUNCTE DE SUPORT ŞI ELEMENTE CRITICE 9 rural se constată mari diferenţe: în urban, în anul 2001 reveneau 302 persoane unui medic, în timp ce în mediul rural, 1 617 persoane unui medic, adică de aproape 6 ori mai mult. În mediul rural, în anul 2001, unui cadru medical mediu reveneau de 6,1 ori mai multe persoane decât în mediul urban (INSSE, 2001). Sănătatea se conturează ca un element critic al calităţii vieţii populaţiei. Securitatea personală Graficul nr. 2 Evaluarea securităţii personale 50 45,7 45 39,6 40 34,3 34,9 33,5 35 30,8 28,9 30 26 24,5 23,9 % scăzută 25 % ridicată 20 15 10 5 0 1990 1993 1996 1999 2003 Sursa: Diagnoza CV. Datele demonstrează că o proporţie importantă a oamenilor apreciază securitatea personală ca fiind scăzută, tendinţa schimbându-se în anul 2003. Pe de o parte, de-a lungul unei perioade de 7 ani, după 1990, s-a înregistrat o creştere obiectivă a criminalităţii: rata criminalităţii a crescut spectaculos, mai ales între 1990 şi 1997, de la 160 la 496 la 100 000 locuitori cunoscând apoi o scădere până la 336, în anul 2000. Pe de altă parte, se poate spune că expunerea excesivă în mass-media a cazurilor spectaculoase de violenţă, crimă, a contribuit la sentimentul de insecuritate pe care oamenii l-au resimţit în mod acut. În acelaşi timp, schimbarea de tendinţă din 2003, deşi necesită confirmarea şi prin alte date de cercetare, poate fi explicată, într-o anumită măsură, tocmai printr-o intrare în cotidian şi o banalizare a fenomenului criminalităţii. 10 IOAN MĂRGINEAN, IULIANA PRECUPEŢU, ANA MARIA PREOTEASA 6 Veniturile Graficul nr. 3 Evaluarea veniturilor 57 55,9 60 49,6 50 44,2 40 % proaste 30 % bune 16 16,1 20 12,1 10,2 10 0 1993 1996 1999 2003 Sursa: Diagnoza CV. În plan subiectiv, se observă o creştere în timp a procentului persoanelor care evaluează în mod negativ veniturile de care dispun, iar anul 2003 pare să introducă o uşoară schimbare a tendinţei. Domeniul veniturilor rămâne însă, indiscutabil, un punct critic al calităţii vieţii. În plan obiectiv, putem identifica o serie de condiţii ce explică, într-o măsură importantă, datele de evaluare a veniturilor. Evoluţia PIB este semnificativă în această încercare de explicare. Astfel, după ce în ultimul deceniu de regim comunist a avut loc o încetinire importantă a ritmului de creştere a PIB (0,93% ritm mediu anual de creştere în intervalul 1980–1989), în perioada de tranziţie a avut loc o adevărată prăbuşire a valorii acestui indicator, situându-se, în prezent, cu mult sub nivelul celei din anul 1980. PIB-ul total a fost de numai 86,5% în anul 1999, raportat la nivelul înregistrat în anul 1980. Aceasta înseamnă un ritm mediu anual de scădere de 0,7% în 19 ani. Pentru perioada 1990– 1999, ritmul mediu anual de scădere a valorii PIB a fost de 2,04%. Cele mai acute intervale de scădere a valorii PIB au fost: 1991–1992 şi 1997–1999. În anul 2000 s-a schimbat sensul evoluţiei, înregistrându-se o uşoară creştere a nivelului PIB (1,2% faţă de anul anterior); creşterea a continuat şi în anul 2001 (circa 4%). La rândul său, valoarea PIB-ului pe locuitor (care contează cel mai mult în analizele comparative referitoare la standardul economic al populaţiei) a cunoscut, în preţuri comparabile, o creştere mai mică decât PIB-ul total în perioada 1980–1989 (ritm mediu anual de creştere de 0,88%), dar şi o reducere mai mică în intervalul 1990–1999, datorită diminuării populaţiei ţării. Ritmul mediu anual de 7 PUNCTE DE SUPORT ŞI ELEMENTE CRITICE 11 creştere a fost de 0,73% în intervalul 1980–1989, iar ritmul mediu anual de scădere în intervalul 1980–1989 a fost de 1,85%. Fără diminuarea demografică (ea însăşi un fenomen îngrijorător), nivelul resurselor macroeconomice pentru o persoană ar fi fost şi mai mic . Tabelul nr. 1 Veniturile şi nevoile subiective de consum ale familiilor – % – 1993 1996 1999 2003 1. Nu ne ajunge nici pentru strictul necesar. 25,5 33,8 39,7 33,4 2. Ajung numai pentru strictul necesar. 35 36,7 36,7 39,6 3. Ajung pentru un trai decent. 30,2 21,3 16,5 20 4. Ajung şi pentru cumpărarea unor bunuri mai scumpe. 8,5 6,9 5,8 5,8 5. Avem tot ce ne trebuie. 0,6 0,5 0,5 0,8 Notă: Diferenţele până la 100% reprezintă nonrăspunsuri. Sursa: Diagnoza CV. Se poate observa că o parte importantă a populaţiei se află într-o situaţie materială precară. În fapt, constatăm o deteriorare semnificativă a situaţiei percepute privind raportul venituri – nevoi de consum ale familiilor populaţiei studiate, în perioada respectivă. Contribuţia diferitelor surse la constituirea veniturilor populaţiei are o semnificaţie socială generală, întrucât ea se structurează în funcţie de o serie de mecanisme social-economice, care funcţionează, la un moment dat, în societate. De aceea, este de aşteptat ca în perioada anilor scurşi de la debutul transformărilor postcomuniste să se fi produs anumite schimbări în ceea ce priveşte aportul unei surse sau alteia în venitul populaţiei. Mai exact, în cazul concret al României, am urmărit apariţia şi evoluţia unor surse noi de venit. Este evident că interesează, în primul rând, acele surse de venit care se asociază cu întărirea statutului de independenţă economică a populaţiei şi familiilor acestora, respectiv veniturile din proprietăţi, activităţi ca întreprinzător, vânzarea de produse agricole. La un prim nivel, vom pune faţă în faţă veniturile din salarii, comparativ cu cele provenite din activitatea ca întreprinzător şi din proprietate. Or, în această privinţă se constată o tendinţă de diminuare a prezenţei salariilor ca sursă de venit a gospodăriilor familiale. Astfel, dacă în 1993, 54,2% din subiecţi şi 72,6% din gospodăriile lor înregistrau venituri din salarii, la nivelul anului 1999, valorile respective se reduc la 35,9% şi 46,7%. Cu toate acestea, ponderea salariilor în venitul individual şi al gospodăriei familiale rămâne relativ constantă. Acest fapt denotă o competitivitate mai înaltă a veniturilor din salarii faţă de alte venituri. 12 IOAN MĂRGINEAN, IULIANA PRECUPEŢU, ANA MARIA PREOTEASA 8 Locuinţa Graficul nr. 4 Locuinţa 70,8 80 68,9 67,3 70 58 59 60 50 % proastă 40 % bună 30 13,9 20 9,5 7,9 7,6 7,4 10 0 1990 1993 1996 1999 2003 Sursa: Diagnoza CV. De remarcat este tendinţa de scădere în timp, până în 1999, a proporţiei persoanelor care îşi evaluează în mod pozitiv locuinţa, în anul 2003 înregistrându-se însă o creştere semnificativă a acestei categorii. Tendinţa conturată până în 1999 poate fi explicată, pe de o parte, prin acutizarea problemei locuirii în România. Pe de altă parte, este probabilă o creştere a aspiraţiilor oamenilor legate de locuinţe, ca urmare a conturării unor cartiere rezidenţiale, cu un model de locuire bazat pe case individuale, care răspund unor exigenţe superioare. Cu alte cuvinte, dacă în 1990 referinţa era, încă, apartamentul în bloc, anii din urmă oferă un nou model, spre care oamenii aspiră. Pe ansamblu însă, evaluările pe care oamenii le fac propriilor locuinţe sunt pozitive, domeniul locuirii conturându-se ca un element de suport în viaţa oamenilor, mai ales în raport cu alte aspecte ale vieţii. Totuşi, trebuie să avem în vedere faptul că în eşantioanele noastre sunt cuprinse numai persoanele care au unde locui, fiind sau proprietari ai locuinţei, sau chiriaşi. În condiţiile în care, pentru anul 1999, 7,5 milioane locuinţe, adică 95% din totalul de 7,9 milioane la nivelul ţării, sunt deţinute în proprietate de către cei care le locuiesc, ataşamentul pentru ele este mai înalt, deşi nu se dispune de confortul pe care şi l-ar dori fiecare. În plan general, sunt de semnalat unele anomalii în domeniul construcţiei de locuinţe. În contextul schimbării tendinţei în construcţia locuinţelor prin trecerea masivă de la sistemul apartamentelor în bloc la cel al locuinţelor individuale, cu precădere în mediul rural şi în zonele periurbane, în oraşe se resimte o lipsă acută de locuinţe. Din păcate însă, nu s-a pus la punct un sistem viabil de construcţie prin creditul ipotecar şi nici nu se construiesc locuinţe sociale pe măsura nevoilor. Pe măsura sporirii cererii de locuinţe, nu este de mirare că aceia care au locuinţă se consideră norocoşi, iar prin diferite modernizări, ei încearcă să dea un aspect plăcut interiorului apartamentelor lor, devenite acum deosebit de scumpe, reprezentând, prin urmare, o avere însemnată. O problemă cu 9 PUNCTE DE SUPORT ŞI ELEMENTE CRITICE 13 totul aparte o constituie lipsa resurselor materiale resimţită de proprietarii de locuinţă pentru reparaţii la spaţiile comune şi înlocuirea instalaţiilor uzate, ceea ce va conduce la deteriorarea spaţiului construit. Pe de altă parte, ca semn al neputinţei şi dezinteresului, mai sunt încă blocuri neterminate, a căror construcţie a început înainte de 1990, în zone deosebit de râvnite. Scumpirea excesivă a materialelor de construcţii, birocraţia imensă în obţinerea actelor pentru construcţie, avalanşa preţurilor pentru terenuri şi manoperă îndepărtează, sau chiar anulează, visul multor orăşeni de a locui într-o casă individuală. În situaţii de penurie, concurenţa conduce la ridicarea preţurilor; înlăturând penuria, preţurile vor scădea. Iată de ce, deşi cu mare întârziere, se impune o astfel de abordare care să conducă la sporirea accesului populaţiei, şi în special a tinerilor, la o locuinţă decentă, cu costuri pe care şi le pot permite. Între multe aspecte care pot fi aduse aici în atenţie ne referim doar la câteva, dar pe care le considerăm importante. Pe de o parte, suprafeţe de teren din intravilan au fost trecute, în exces, în proprietatea unităţilor economice şi a instituţiilor publice, diminuându-se astfel, drastic, suprafeţele de teren disponibile pentru construcţii. Pentru alte terenuri nu s-a clarificat regimul proprietăţii şi ele continuă să rămână maidane în zone centrale ale oraşelor. Pe de altă parte, pentru o perioadă însemnată, chiria locuinţelor proprietate de stat a fost menţinută la preţuri derizorii (inclusiv pentru cei cu posibilităţi de plată), ceea ce a condus la reducerea resurselor de investiţii publice în construcţia de locuinţe sociale, iar diferitele forme gândite să stimuleze construcţia de locuinţe (creditul ipotecar) se află încă la începuturi. Familia Graficul nr. 5 Evaluarea relaţiilor din familie 89,8 87,2 84,5 83 90 80 70 60 50 % bune 40 % proaste 30 20 3,6 3 2,2 2,3 10 0 1993 1996 1999 2003 Sursa: Diagnoza CV. 14 IOAN MĂRGINEAN, IULIANA PRECUPEŢU, ANA MARIA PREOTEASA 10 Datele de cercetare demonstrează faptul că familia reprezintă „suportul fundamental şi o valoare deosebit de importantă pentru români. Datele pentru acest domeniu au o mare stabilitate în cei 10 ani investigaţi. Aceeaşi semnificaţie au şi relaţiile cu vecinii, care desemnează un al doilea suport relaţional pentru români, antidot puternic împotriva riscurilor izolării indivizilor în societatea de azi. Departe de a întrezări aici un semn al unui aşa-zis colectivism ancestral reproşat românilor de necunoscătorii vieţii noastre tradiţionale, suntem încre- dinţaţi că avem de-a face cu o afirmare puternică a principiului solidarităţii umane” (Mărginean I., Bălaşa A., 2002). Se poate spune că familia constituie un suport ultim, în condiţii economice şi sociale dificile, ocupând un loc important în viaţa individului. Locul de muncă Graficul nr. 6 Evaluarea condiţiilor de muncă 60 51,2 50 43,8 42,8 40,4 40 34,8 26,7 % bune 30 23,9 20,3 % proaste 19 20 13,1 10 0 1990 1993 1996 1999 2003 Surse: Diagnoza CV. Modelul descris de date este unul de scădere continuă a evaluărilor pozitive, până în anul 2003, care introduce o schimbare de tendinţă. Fenomenele responsabile pentru starea de lucruri descrisă de date până în 2003 ar putea fi, pe de o parte, tendinţa de scădere continuă a ocupării, de fapt, criza prelungită a acesteia, iar pe de altă parte, îmbătrânirea populaţiei ocupate şi, mai ales, eforturile populaţiei vârstnice, îndeosebi din rural, de a munci, de nevoie, pentru câştigarea traiului zilnic. Scăderea continuă a ratei de ocupare, la toate vârstele apte de muncă, atât în urban, cât şi în rural, atât la bărbaţi, cât mai ales la femei, este de natură nu doar să 11 PUNCTE DE SUPORT ŞI ELEMENTE CRITICE 15 tempereze aşteptările şi aspiraţiile oamenilor, ci să declanşeze chiar îngrijorări în legătură cu perspectivele găsirii sau schimbării locului de muncă, fapt ce poate influenţa o serie de evaluări, atitudini, comportamente şi orientări valorice, în legătură cu munca şi locul concret de muncă (Bălaşa A., 2002). CALITATEA VIEŢII SOCIALE Învăţământul Graficul nr. 7 Accesul la educaţie 39,2 40 32,7 34 35 28,9 30,4 30 26,6 25,5 25,3 25 20,8 18,4 % Scăzut 20 % Ridicat 15 10 5 0 1990 1993 1996 1999 2003 Surse: Diagnoza CV. Accesul la formele de învăţământ dorite este un indicator capabil să dea măsura percepţiei populaţiei cu privire la „egalitatea de şanse” din societate. Până în 1999, se poate observa o creştere semnificativă a valorilor negative, arătând, astfel, că indivizii resimt o lipsă de echitate în ceea ce priveşte sistemul de învăţământ. În 1999, faţă de 1990, ponderea celor care sunt sceptici în legătură cu accesul la formele de învăţământ a crescut cu aproximativ 13 puncte procentuale, urmând tendinţa de creştere a anilor precedenţi. Datele anului 2003 arată o îmbunătăţire a percepţiei populaţiei faţă de accesul la sistemul de învăţământ. În ceea ce priveşte calitatea învăţământului, ponderea celor care apreciază învăţământul românesc ca fiind de o calitate slabă sau foarte slabă se menţine în jurul valorilor de 8–9%. Doar datele din anul 1999 arată o creştere semnificativă a proporţiei celor care evaluează negativ învăţământul românesc. Există diferenţe foarte mari în ceea ce priveşte învăţământul în mediul urban şi învăţământul în mediul rural. Explicaţiile acestui fenomen se referă, în principal, la posibilităţile 16 IOAN MĂRGINEAN, IULIANA PRECUPEŢU, ANA MARIA PREOTEASA 12 reduse de acces la şcolile din învăţământul rural, în special în cazul localităţilor izolate din punct de vedere teritorial. De asemenea, dotarea unităţilor de învă- ţământ şi chiar starea clădirilor, precară în comparaţie cu standardele existente la nivel occidental, induc o percepţie negativă în rândul populaţiei. Graficul nr. 8 Calitatea învăţământului 70 62 60,4 60,7 60 52,2 50 33,5 40 %Proastă %Bună 30 15 20 9,1 8,7 9,4 8,9 10 0 1990 1993 1996 1999 2003 Surse: Diagnoza CV. După 1989, sistemul românesc s-a caracterizat prin numeroase schimbări, datorate inconsecvenţelor politicilor educaţionale, care au produs, adesea, confuzii în rândul populaţiei (Vlăsceanu L., coord. pr., 2001). În România, 4% din PIB este destinat învăţământului, în timp ce ţările europene au o medie de 6% (Mărginean I., coord., 2001). Locurile de muncă În plan subiectiv, este evident că populaţia este nemulţumită de posibilităţile oferite de piaţa muncii din România, acest indicator constituind, cu siguranţă, unul dintre cele mai critice aspecte de calitate a vieţii din România. Datele arată că, după 1990, a crescut de aproximativ patru ori proporţia celor care apreciază că au şanse scăzute de a-şi găsi un loc de muncă. În perioada de tranziţie, piaţa forţei de muncă cunoaşte o criză accentuată, mai ales în zonele monoindustriale (minerit, siderurgie), sau în zone mai puţin dezvoltate din punct de vedere economic şi cu populaţie numeroasă de vârstă activă, cum este zona de nord-est a ţării (Bălaşa A., 2002). 13 PUNCTE DE SUPORT ŞI ELEMENTE CRITICE 17 Graficul nr. 9 Posibilitatea de obţinere a unui loc de muncă 90 81 75,1 71,2 80 63 70 60 50 % Scăzută 32,9 40 % Ridicată 21 30 20 10,8 7,6 6,6 4,9 10 0 1990 1993 1996 1999 2003 Sursa: Diagnoza CV. Asistenţa medicală Graficul nr. 10 Calitatea serviciilor de asistenţă medicală 60 53 51,8 49,7 48 50 42,2 40 % Proaste 30 23,5 22,5 20,6 % Bune 18,3 15,6 20 10 0 1990 1993 1996 1999 2003 Sursa: Diagnoza CV. În cazul serviciilor de sănătate, perioada de tranziţie nu a adus o deteriorare a aprecierii lor, dar s-au menţinut evaluările mediocre de-a lungul întregii perioade. Cu toate că proporţia evaluărilor pozitive se situează în jurul valorii de 50%, nu putem considera acest indicator ca fiind un punct de suport în viaţa populaţiei, mai ales în cazul în care numărul celor care îşi apreciază starea de sănătate ca fiind proastă este, în continuare, mare (vezi capitolul Calitatea vieţii personale). Este evident că politica din domeniul sănătăţii nu a reuşit să obţină progrese, astfel încât 18 IOAN MĂRGINEAN, IULIANA PRECUPEŢU, ANA MARIA PREOTEASA 14 să se poată obţine o apreciere favorabilă din partea populaţiei. Estimarea spe- cialiştilor în politici sociale arată că ar fi necesar să se aloce 5–6% din PIB pentru sănătate, pentru a se acoperi necesarul de îngrijire a sănătăţii populaţiei. În ţările occidentale dezvoltate, cheltuielile publice destinate sănătăţii reprezintă aproxi- mativ 8–14% din PIB (Mărginean I., coord., 2001). Conflictele sociale Graficul nr. 11 Percepţia conflictelor sociale Sursa: Diagnoza CV. Problema conflictelor sociale reprezintă un indicator important în calitatea vieţii sociale. Anul 1999 arată o creştere a ponderii persoanelor care consideră că există conflicte sociale, iar în 2003 se revine la valorile din 1996. În 2003, rămân, în continuare, cel mai des menţionate: conflictele între salariaţi şi conducere (67,6%), conflictele între oameni cu vederi politice diferite (68,5%), între săraci şi bogaţi (60%). Cel mai rar menţionate au fost conflictele interetnice (27,8%). Conducerea societăţii Un alt punct critic în viaţa oamenilor îl constituie calitatea conducerii, la nivel de ţară. Datele arată foarte clar că tendinţa generală este de scădere a valorilor indicatorului. În anul 1999, indicatorul cunoaşte o scădere dramatică a valorilor pozitive, dovedind o imagine negativă a conducerii ţării. Între 1990 şi 1999, 15 PUNCTE DE SUPORT ŞI ELEMENTE CRITICE 19 creşterea proporţiei celor care cred că societatea nu este condusă bine creşte cu aproximativ 60 de puncte procentuale. În aceeaşi măsură, şi viaţa politică este apreciată negativ. La acest indicator se înregistrează, de fapt, oscilaţii şi mai mari în timp, cele mai mici valori apărând în 1990 şi apoi în 1998, 1999. În 1990, proporţia celor care au o părere proastă despre viaţa politică din ţară acoperă aproximativ 80% din populaţia investigată, în timp ce în 1996 era de 41%, iar în 1999, de 81%. Situaţia din 2003 arată o revenire la tendinţa generală, prin scăderea proporţiei celor care apreciază negativ viaţa politică. Graficul nr. 12 Modul în care este condusă ţara 77,3 80 70 60 45,2 46,3 42,6 50 41 % rău 40 % bine 21,5 30 19 18,4 18,7 20 5,8 10 0 1990 1993 1996 1999 2003 Surse: Diagnoza CV. Imaginea publică negativă a instituţiilor politice şi a politicienilor (consideraţi, cel mai adesea, beneficiarii schimbărilor postcomuniste) ridică un mare semn de întrebare referitor la clasa politică actuală. Fără îndoială că în planul vieţii politice naţionale pot fi enumerate o serie de schimbări incontestabile, de introducere a instituţiilor democratice, dar în acelaşi timp, s-au conferit politicienilor o serie de poziţii de execuţie, de directori în diferite agenţii naţionale, în locul numirii de specialişti, locuri în consiliile de administraţie a unităţilor economice cu capital de stat, ocuparea de funcţii publice înalte, prin algoritmul politic, fără a fi vorba de funcţii politice. De aici, adevăratele cruciade ale partidelor pentru a demite oamenii vechii puteri şi a-şi numi proprii oameni, cu efecte negative chiar asupra eficienţei activităţii instituţiilor respective (Mărginean I., 2002). Situaţia cea mai critică a fost în anul 1993. Activitatea administraţiei publice locale este percepută ca fiind una modestă. Anul 2003 arată o uşoară creştere de imagine a instituţiilor administraţiei publice locale. În actualul program guvernamental, a fost lansată reforma administraţiei publice locale, pornind de la evaluarea critică de către Comisia Europeană a 20 IOAN MĂRGINEAN, IULIANA PRECUPEŢU, ANA MARIA PREOTEASA 16 situaţiei actuale din acest domeniu. În acest cadru, programul urmăreşte realizarea criteriilor de aderare la Uniunea Europeană, demonstrând că România îşi poate întări, treptat, capacitatea administrativă de a face faţă obligaţiilor care îi revin, în calitate de viitor stat-membru (Ministerul Administraţiei Publice şi Internelor). Procesul de modernizare a administraţiei are două componente: una de restruc- turare instituţională şi una de schimbare a mentalităţilor şi valorilor funcţionarilor, în scopul eliminării birocraţiei şi corupţiei. Graficul nr. 13 Evaluarea administraţiei publice locale 44,8 45 38 37,7 40 33,3 32,4 35 30,4 30,3 27,3 27,4 30 22,4 25 % Rău 20 % Bine 15 10 5 0 1990 1993 1996 1999 2003 Sursa: Diagnoza CV RELAŢIA INDIVID – SOCIETATE Modurile în care oamenii se integrează într-o societate, se raportează la ceilalţi, la instituţii, îşi îndeplinesc rolurile pot fi descrise prin încrederea în semeni, în instituţii, prin participarea la diferite niveluri (local, naţional). Acesta pare să fie domeniul prin excelenţă critic al calităţii vieţii. Cu greu se pot identifica puncte de suport. Indicatorii prezentaţi descriu o realitate a neîncrederii generalizate în oameni, în instituţii, şi o slabă evaluare a oportunităţilor de participare. Încrederea în oameni face parte dintr-o definire iniţială a situaţiei pe care indivizii o fac, atunci când se raportează la ceilalţi. O definire pozitivă a situaţiei (încredere) poate contribui la o relaţionare mai intensă, la un mai mare grad de integrare socială. Încrederea generalizată, ca aspect esenţial al capitalului social, este considerată o resursă colectivă, care leagă cetăţenii unii de alţii şi le permite să coopereze pentru interesul comun. 17 PUNCTE DE SUPORT ŞI ELEMENTE CRITICE 21 Încrederea generalizată, alături de încrederea în instituţii şi valori ale reci- procităţii, constituie cele mai importante elemente ale spiritului civic. Pe ansamblu, datele descriu o slabă încredere interpersonală. Încrederea Graficul nr. 14 Încrederea în oameni 33,533,4 33,1 27,8 35 30 25 20 15 10 5 0 anul 1990 anul 1997 anul 1999 anul 2003 Sursa: Diagnoza CV (1990, 2003), Barometrul de opinie publică (1997, 1999). Graficul nr. 15 Încrederea în instituţii Sursa: Barometrul de opinie publică (Fundaţia pentru o Societate Deschisă). Încrederea oamenilor în instituţii descrie curbe aflate în zona critică, excepţie face însă primăria, a cărei vizibilitate în plan local este mai mare decât a oricărei alte instituţii şi al cărei contact direct cu oamenii este, în mare măsură, posibil. Trebuie remarcată însă tendinţa de creştere a încrederii în instituţii, începând cu anul 2000, fără ca saltul făcut de încredere să depăşească zona critică. 22 IOAN MĂRGINEAN, IULIANA PRECUPEŢU, ANA MARIA PREOTEASA 18 Participarea la viaţa politică şi socială Graficul nr. 16 Posibilitatea de participare la decizie, la nivel local 82,5 90 79,4 78 79,5 80 62,9 70 60 50 scăzută 40 ridicată 30 12,8 20 7,7 5,9 5 4,9 10 0 1990 1993 1996 1999 2003 Sursa: Diagnoza CV. Graficul nr. 17 Posibilitatea de participare la decizie, la nivel naţional 100 90,9 87,6 87,5 81,5 90 80 70 60,4 60 scăzută 50 ridicată 40 30 15,3 20 4,9 3,6 1,5 2,1 10 0 1990 1993 1996 1999 2003 Sursa: Diagnoza CV. Posibilităţile de participare, atât la nivel local, cât şi naţional sunt apreciate de o mare majoritate ca fiind scăzute. Tendinţa în timp pare să fie de creştere a aprecierilor negative. Anul 1990 marchează o diferenţă clară faţă de anii care au urmat. Exerciţiul democratic al votului în acel an, celelalte manifestări ale libertăţii 19 PUNCTE DE SUPORT ŞI ELEMENTE CRITICE 23 exercitate pentru prima oară, ca şi aşteptările foarte mari faţă de ceea ce urma, au influenţat probabil, în mare măsură, această percepţie a posibilităţilor de parti- cipare. Anii de după 1990 conturează o imagine negativă a aprecierilor faţă de participarea la nivel local şi naţional. Problema participării are mai multă relevanţă atunci când este tratată la nivel local, unde integrarea individului într-un sistem de relaţii sociale se poate produce cu mai multă uşurinţă, iar ideea de împuternicire capătă sens. Împuternicirea presupune dezvoltarea competenţelor cetăţenilor pentru a participa la procesele de guvernare. Presupune existenţa unor mecanisme formale de participare. De altfel, în general, se consideră (Almond şi Verba) că este bine să se înceapă cu comunitatea locală, atunci când este vorba despre participare, pentru că problemele sunt mai uşor de înţeles, reprezentanţii guvernământului, mai puţin distanţi, şansele de participare eficientă sunt mai mari. Numai aici cetăţeanul poate dezvolta un sentiment al cunoaşterii cu privire la problemele sociale şi politice. În acelaşi timp, tratarea problemei participării la nivel local devine productivă şi din punctul de vedere al politicilor sociale, a căror elaborare pentru contextele comunitare este foarte relevantă. Satisfacţia Graficul nr. 18 Satisfacţia cu viaţa 47,5 50 44,1 45 34,3 36,9 40 34,9 32,6 33,4 33,1 32,7 32,2 35 31 30,1 29,5 30 24,6 mulţumit 21,6 25 nici mulţumit, nici nemulţumit nemulţumit 20 15 10 5 0 1990 1993 1996 1999 2003 Sursa: Diagnoza CV. Satisfacţia cu viaţa exprimă un rezultat global al experimentării condiţiilor de viaţă, dar este şi o funcţie a valorilor şi aşteptărilor oamenilor. Datele demonstrează 24 IOAN MĂRGINEAN, IULIANA PRECUPEŢU, ANA MARIA PREOTEASA 20 o creştere în timp a proporţiei persoanelor nesatisfăcute cu viaţa (comparativ cu anul 1990, în 1999 proporţia acestora s-a dublat). CONCLUZII Din perspectiva dimensiunilor analizate, se poate spune că, în domeniul vieţii personale, punctele de suport sunt reprezentate de familie şi locuinţă, în timp ce elementele critice sunt starea de sănătate, veniturile, locul de muncă şi securitatea personală. În sfera vieţii sociale, cu greu pot fi identificate puncte de suport, majoritatea indicatorilor analizaţi situându-se în zona critică. Numai evaluarea sistemului de învăţământ se conturează ca un element de suport în calitatea vieţii, la nivel social. Sfera relaţiei individ – societate este una, prin excelenţă, a elementelor critice, indicatorii analizaţi descriind o realitate a neîncrederii în oameni, în instituţii şi o slabă evaluare a oportunităţilor de participare. Din perspectiva dinamicii în timp, în anul 2003 se constată, pentru cei mai mulţi indicatori, o schimbare de tendinţă, în sensul creşterii evaluărilor pozitive pe care oamenii le fac diferitelor aspecte ale vieţii. BIBLIOGRAFIE 1. Bălaşa, A., Calitatea vieţii de muncă, în Mărginean I., Bălaşa A., Calitatea Vieţii în România, Bucureşti, Editura Expert, 2002, p. 147–186. 2. Mărginean, I., Bălaşa, A., Calitatea Vieţii în România, Bucureşti, Editura Expert, 2002. 3. Mărginean, I., Calitatea vieţii percepute în România, în Mărginean I., Bălaşa A., Calitatea Vieţii în România, Bucureşti, Editura Expert, 2002, p. 61–84. 4. Mărginean, I., Precupeţu, I., Preoteasa, A. M., Evoluţii în domeniul surselor standardului economic al populaţiei relevate de diagnoza calităţii vieţii, în Mărginean I., Bălaşa A., Calitatea Vieţii în România, Bucureşti, Editura Expert, 2002, p. 251–260. 5. Mărginean, I., Arpinte, D., Bălănescu, L., Bădescu, C., Doboş, C., Mihăilescu, A., Preda, S., Preotesi, M., Raicu, C., Stanciu, M., Teodorescu, M., Analiza comparativă a finanţării politicilor sociale din România, alte ţări în tranziţie şi ţările UE, în „Calitatea Vieţii”, XIII, 2002, nr. 1–4. 6. Narayan, D., Bonds and Bridges: Social Capital and Poverty, PREM, World Bank, 1999. 7. Vlăsceanu, L. (coord. pr.), Şcoala la răscruce. Schimbare şi continuitate în curriculumul învăţământului obligatoriu, Bucureşti, Editura Polirom, 2001. 8. Zamfir, Cătălin (coord.), Indicatori şi surse de variaţie a calităţii vieţii, Bucureşti, Editura Politică, 1984. 9. Seria de date Barometrul de opinie publică, Fundaţia pentru o Societate Deschisă: . www.sfos.ro 10. Condiţiile de viaţă ale populaţiei din România, Bucureşti, INS, 2002. 11. Tendinţe sociale, Bucureşti, INS, 2002. 